Un tehnician român a comentat absența lui Darius Olaru la amicalul contra Columbiei: "Mi-aș fi dorit ca la un meci ca ăsta să îl văd de la început!"
Darius Olaru a participat la cele două amicale jucate de România în luna martie (1-1 cu Irlanda de Nord și 2-3 cu Columbia). Mijlocașul a fost utilizat doar câteva minute în partida terminată la egalitate la București.
Nicolae Dică consideră că Olaru trebuia să fie introdus și împotriva sud-americanilor. Tehnicianul român ar fi vrut ca Edi Iordănescu să-i ofere mai multe minute mojlocașului de la FCSB.
"Mi-aș fi dorit ca la un meci ca ăsta să îl văd de la început!"
"Aș fi vrut să îl văd de la început pe Olaru, să vedem și ce poate la echipa națională. În campionat ne-a arătat ce poate, mi-aș fi dorit ca la un meci ca ăsta să îl văd de la început.
Are o libertate mare la FCSB și are evoluții foarte bune. A zis că vrea să îl vadă pe Moruțan, mă gândesc că era un moment bun să îl vezi și pe Olaru de la început", a mărturisit Nicolae Dică, potrivit Fanatik.